
Okresný súd Poprad 10Pc/61/2025 8725204732 11. 05. 2026 JUDr. František Krasňan ECLI:SK:OSPP:2026:8725204732.2
Uznesenie Okresný súd Poprad vo veci navrhovateľky: A. A., nar. XX.XX.XXXX, bytom B. XX, C., v konaní o zníženie výživného na plnoleté dieťa, takto rozhodol: Podanie navrhovateľky - návrh na zníženie výživného zo dňa 09.12.2025 o d m i e t a. odôvodnenie: 1. Navrhovateľka doručila tunajšiemu súdu dňa 10.12.2025 návrh na zníženie výživného na plnoleté dieťa. 2. Súd po preskúmaní návrhu zistil, že nie je úplný, keďže v návrhu absentovali náležitosti v zmysle § 127 ods. 1 zákona č. 160/2015 Z. z. Civilný sporový poriadok v znení neskorších predpisov (ďalej len „CSP“) a § 25 zákona č. 161/2015 Z. z. Civilný mimosporový poriadok v znení neskorších predpisov (ďalej len „CMP“), a teda jasné a úplne označenie plnoletého dieťaťa, ku ktorému žiada navrhovateľka (matka) znížiť výživné a zároveň uvedenie výšky výživného, na ktorú navrhovateľa žiada znížiť výživné. Na základe uvedeného súd uznesením č. k. 10Pc/61/2025-14 zo dňa 27.01.2026, doručeným dňa 15.04.2026 navrhovateľke uložil, aby v lehote 10 dní odo dňa doručenia predmetného uznesenia doplnila svoj návrh a odstránila tak jeho nedostatky. 3. Po uplynutí lehoty na doplnenie súd zistil, že navrhovateľka v určenej lehote podanie nedoplnila. Bola riadne poučená o tom, že súd v takomto prípade podanie odmietne, rovnako bola poučená o práve zvoliť si advokáta a o možnosti obrátiť sa na Centrum právnej pomoci. 4. Podľa § 2 ods. 1 zákona č. 161/2015 Z. z. Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 5. Podľa § 129 ods. 1 zákona č. 160/2015 Z. z. CSP ak ide o podanie vo veci samej alebo návrh na nariadenie neodkladného opatrenia alebo zabezpečovacieho opatrenia, z ktorého nie je zrejmé, čoho sa týka a čo sa ním sleduje, alebo ide o podanie neúplné alebo nezrozumiteľné, súd vyzve toho, kto podanie urobil, aby podanie doplnil alebo opravil v lehote, ktorá nemôže byť kratšia ako desať dní. 6. Podľa § 129 ods. 2 CSP v uznesení podľa odseku 1 súd uvedie, v čom je podanie neúplné alebo nezrozumiteľné a ako ho treba doplniť alebo opraviť a poučí o možnosti podanie odmietnuť. 7. Podľa § 129 ods. 3 CSP ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 8. Podľa § 129 ods. 4 CSP ak sa podanie opraví alebo doplní v celom rozsahu v súlade s výzvou podľa odseku 1 najneskôr do uplynutia lehoty na podanie odvolania proti uzneseniu o odmietnutí podania, o odvolaní proti tomuto uzneseniu môže rozhodnúť súd, ktorý ho vydal.
9. Vzhľadom k tomu, že navrhovateľka v určenej lehote svoje podanie nedoplnila v zmysle uznesenia č. k. 10Pc/61/2025-14 zo dňa 27.01.2026 a pre uvedený nedostatok nemožno v konaní pokračovať, súd jej podanie odmietol. Poučenie: Proti tomuto uzneseniu je prípustné odvolanie do 15 dní odo dňa doručenia uznesenia prostredníctvom tunajšieho súdu na Krajský súd v Prešove. V odvolaní sa má popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

